Таш-Көмүр ГЭСи

Таш-Көмүр ГЭСи — Нарын дарыясындагы Жалал-Абад облусундагы Таш-Көмүр шаарынын жогору жагында жайгашкан гидроэлектростанция. Ал Ноокен жана Аксы райондорунун чек арасында, Күрп-Сай ГЭСинен 18 км төмөн, Кара-Суу дарыясы менен Нарын дарыясынын кошулган жеринен төмөн жайгашкан. Станциянын долбоорун “Гидродолбоор” институту түзгөн. Курулушту “Нарынгидрокурулуш” акционердик коому ишке ашырган. ГЭСтин 3 агрегаты бар; ар бир агрегаттын кубаттуулугу 150 МВт. Долбоордук жалпы кубаттуулугу 450 МВт. Биринчи агрегаты 1995-жылдын 22-декабрында, экинчиси 1986-жылдын 30-августунда, ал эми үчүнчүсү 1987-жылдын 30-сентябрында ишке киргизилген. Тосмосунун (плотинасынын) бийиктиги 75 метр, суу сактагычынын жалпы көлөмү 140млн м. өндүрүлгөн электр энергиянын жылдык орточо өлчөмү 1555млн КВт саат. Долбоордук кубаттулукка 2001-жылы жетилген. Ишканада 80 адам иштейт. Колдонулган адабияттар Кыргызстандын географиясы, Бишкек-2004. ISBN 9967-14-006-2 Интернеттеги айрым шилтемелер Таш-көмүр, ГЭС Archived 2016-03-04 at the Wayback Machine